На основу члана 37 Статута града Ниша (''Службени лист Града Ниша'', број 88/08) и члана 12 Одлуке о оснивању Установе Дечије одмаралиште „Дивљана“ Ниш ("Службени лист Града Ниша", број 84/2009, 94/2010 и 20/2011),

 Скупштина Града Ниша на седници одржаној \_\_\_\_\_\_\_\_\_\_ 2013. године, донела је

**Р Е Ш Е Њ Е**

  **I ДАЈЕ СЕ САГЛАСНОСТ** на Програм рада Установе Дечије одмаралиште „Дивљана“ Нишза 2013. годину број 54/2012, који је донео Управни одбор Установе на седници одржаној 24.12.2012. године.

 II Програм рада Установе Дечије oдмаралиште „Дивљана“ Нишза 2013. годину реализоваће се у складу са Финансијским планом ове Установе за 2013. годину.

 III Решење доставити Установи Дечије одмаралиште „Дивљана“ Ниш, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2013. год.

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

 Управни одбор Установе Дечије одмаралиште „Дивљана“ Ниш, на седници одржаној дана 24.12.2012. године донео је Програм рада Установе Дечије одмаралиште „Дивљана“ Ниш за 2013. годину број 54/2012.

 У програму су дати општи подаци о делатности Установе и организацији рада са акцентом на план попуне расположивих капацитета. Програм садржи и план активности на побољшању услова за боравак корисника услуга Установе.

 Установа остварује своју функцију кроз активности у оквиру регистроване делатности и то:

 -организовањем активног одмора, рекреације, наставе у природи и климатског опоравка за децу основношколског узраста од I до IV разреда из нишких основних школа, што подразумева и организовање васпитно-образовног рада, здравствене заштите, исхране, смештаја, спотрско-рекреативних и других активности за ову категорију корисника услуга;

 -организовањем боравка и наставе у природи за талентовану децу узраста од V до VIII разреда;

 -организовањем боравка за децу са сметњама у развоју;

 -организовањем других облика окупљања деце и омладине;

 -организовањем спортских кампова;

 -организовањем излета и др.

 У 2013.години планира се следећа попуна расположивих капацитета:

 -у периоду II полугођа, школске 2012/2013 године, планирано је организовање наставе у природи за 2.100 корисника на бази 7 пансион дана;

 -у периоду летњег распуста планирано је организовање спортских кампова и кампова за талентоване ученике, као и остале кориснике са оптималном попуном од 500 до 600 корисника, који би боравили на бази 7 пансион дана.

 -у периоду I полугођа, школске 2013/2014 године, планирано је организовање наставе у природи за око 1.200 корисника на бази 7 пансион дана.

 Установа очекује да ће и 2013. години бити настављена успешна сарадња са нишким основним школама, а очекује се и већа попуњеност капацитета децом предшколског узраста.

 У складу са Одлуком о финансијској подршци породици са децом на територији Града Ниша, у буџету Града се обезбеђују средства за регресирање цена услуга, а за поједине категорије деце услуге су бесплатне.

 Установа Дечије одмаралиште „Дивљана“ Ниш није индиректни корисник буџета Града.

 У прилогу Програма је и Финансијски план Установе за 2013. годину.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење Решења о давању сагласности на Програм рада Установе Дечије одмаралиште „Дивљана“ Ниш за 2013. годину.

 По овлашћењу – Начелник

 Управе за образовање, културу,

 омладину и спорт

 \_\_\_\_\_\_\_\_\_\_\_\_\_\_\_\_

 Јелица Велаја